Қарсы соққы

Қарсы соққы (Контрудар) әскерлердің қорғаныс ұрыстарының барысында қорғаныс шебіне баса-көктеп енген немесе шепті бұзып өткен қарсылас  тобына тұтқиылдан беретін соққысы. Қарсы соққы корғаныстың белсенді сипатын көрсетеді. Ол әдетте баса-көктеп енген қарсылас күштерін талқандап, бұрынғы жағдайын калпына келтіру мақсатын көздейді. Қарсы соққы тобы әскерлерінің қимылдарына авиация, артиллерия және басқа да атыс кұралдары көмек береді. Қарсы соққы ойдағьдай өтсе, онда қарсы шабуылға көшуге қолайлы жағдай жасалады.

Қарсы соққы беру топтастығы
Оперативтік-стратегиялық бірлестіктің кұралдары мен күштері. Ол қорғаныс операцияларында қарсы соккы беру үшін тағайындалады. Бірінші эшелон күш бөлімінен, резервтерден, екінші эшелон бірлестіктерінен құралуы мүмкін.
Қазақ тілі терминдерінің салалық ғылыми түсіндірме сөздігі: Әскери іс. Алматы:"Мектеп" ААҚ , 2001

Дереккөздер

Санат:Әскери іс